Eerste Oorspronklike TV-Reeks Oor Jesus Christus Gedurende COVID-19-Inperking Uitgereik - Joy! Digital
Eerste Oorspronklike TV-Reeks Oor Jesus Christus Gedurende COVID-19-Inperking Uitgereik
-deur Efrem Graham / CBN News
Gedurende die COVID-19-inperking het baie mense 'n televisiereeks, The Chosen, van die internet afgelaai en daarna gekyk. Die reeks handel oor die lewe van Jesus Christus.
Nie in Hollywood vervaardig nie
The Chosen is die eerste televisiereeks oor die lewe van Jesus. Die reeks, wat buite die Hollywood-stelsel geskep is, beeld Jesus uit deur die oë van die mense wat Hom geken het.
Geheel en al deur private skenkings befonds
Seisoen 1 is geheel en al deur private skenkings befonds. Dit maak die reeks die nommer 1 mediaprojek van alle tye wat deur skarefonds-werwing gefinansier is (crowd-funded). Skenkings van meer as $10 miljoen is ontvang.
Die reeks is deur Vid-Angel-produksies versprei.
Hoekom "The Chosen"?
Danksy die reeks word Bybelkarakters mense in lewende lywe. Die skrywer en regisseur, Dallas Jenkins, verduidelik wat die rede vir die naam van die reeks:
"Ons beskou en gebruik die term vir Christus as die 'Uitverkorene'. Dit verwys dus op verskeie maniere na Christus. Dit betrek ook die Jode as God se uitverkore volk. Selfs as 'n evangeliese Christen, glo ek dit. Die naam sinspeel ook op die mense wat deur Christus gekies is om Hom te volg en deel van Sy span te wees."
In sy bloed
'n Mens kan sê dat dit in Dallas Jenkins se bloed is om Bybelverhale te vertel. Sy pa, Jerry, is die medeskrywer van die gewilde boekreeks, Left Behind.